FI Euroopan unionin virallinen lehti C 2/5

Jäsenvaltion toimittama tiivistelmä EY:n perustamissopimuksen 87 ja 88 artiklan soveltamisesta maataloustuotteiden tuottamisen, jalostamisen ja kaupan pitämisen alalla toimiville pienille ja keskisuurille yrityksille myönnettävään valtiontukeen 23. joulukuuta 2003 annetun komission asetuksen (EY) N:o 1/2004 mukaisesti myönnetystä valtiontuesta

(2006/C 2/03)

Tuen numero: XA 37/04

Jäsenvaltio: Italia

Alue: Veneto

Tukijärjestelmän nimike tai yksittäistä tukea saavan yrityksen nimi: Maataloustuotteiden jalostamisen ja kaupan pitämisen alan investointeihin myönnettävä tuki

Oikeusperusta: Legge Regionale 12 Dicembre 2003, n. 40 Titolo VI Capo III artt. 24, 25, 26, 27 e 28 «Nuove norme per gli interventi in agricoltura» e successive modifiche ed integrazioni. Il testo coordinato della legge è pubblicato sul Bollettino Ufficiale della Regione del Veneto n. 40 del 13.4.2004

Tukijärjestelmän vuosittaiset menot tai yritykselle myönnetyn yksittäisen tuen kokonaismäärä: Vuosittainen talousarvio vahvistetaan joka vuosi alueneuvoston hyväksymässä varainhoitolaissa. Vuosittaiset määrärahat voidaan arvioida 2 000 000 EUR, mutta kyseinen summa on ohjeellinen

Tuen enimmäisintensiteetti: 40 % tukikelpoisista kustannuksista

Täytäntöönpanoajankohta:

Tukijärjestelmän tai yksittäisen tuen kesto: 30. kesäkuuta 2007 asti

Tuen tarkoitus:

1) Työllistäminen

2) Alakohtainen kehittäminen

3) Ympäristönsuojelu

Asetuksen (EY) N:o 1/2004 (23.12.2003) 7 artikla

Järjestelmän kattamia tukikelpoisia kustannuksia ovat seuraaviin toimenpiteisiin liittyvät menot: ympäristönsuojelu ja jalostuksessa syntyvien jätteiden muodostamien kuormituslähteiden poistaminen, rakenneuudistus, maataloustuotteiden säilytykseen, käsittelyyn, jalostamiseen ja kaupan pitämiseen tarkoitettujen tilojen uudenaikaistaminen ja järkiperäistäminen, kaluston, koneiden ja laitteiden hankinta tuotteiden ja tuotantoprosessien uudenaikaistamiseksi, atk-laitteiden ja -ohjelmien hankinta jalostusprosessin valvomiseksi, työolosuhteiden parantaminen ja turvallisuusvaatimusten noudattaminen, tilojen, laitosten ja niiden välineistön hankinta lukuun ottamatta maan hankintaa, laitosten hygienia- ja terveysolosuhteiden parantaminen, laitosten muutostyöt tuotteiden laadunvalvonta- ja jäljitettävyysjärjestelmien käyttöönottamiseksi

Asianomainen ala/asianomaiset alat: Tukijärjestelmää sovelletaan perustamissopimuksen liitteeseen I kuuluvien maataloustuotteiden jalostamiseen ja/tai kaupan pitämiseen kaikilla asianomaisilla tuotannonaloilla

Tuen myöntävän viranomaisen nimi ja osoite:

Regione Veneto Giunta Regionale Direzione politiche agroalimentari e per le imprese Via Torino 110, I-30174 Mestre (VE)

Internet-osoite: http://www.consiglioveneto.it/leggi/2003/03lr0040.html

Tuen numero : XA 40/05

Jäsenvaltio : Espanja

Alue : Kastilia ja León

Tukiohjelman nimike : Tuet keinokasteluviljelyn tehostamiseksi Kastilian ja Leónin autonomisella alueella

Oikeusperusta : Orden AYG …/2005, de … junio, de la Consejería de Agricultura y Ganadería, por la que se establece un plan de dinamización de los cultivos de regadío en la Comunidad Autónoma de Castilla y León.

Tämä tukiohjelma perustuu 23 päivänä joulukuuta 2003 annetussa komission asetuksessa (EY) N:o 1/2004 vahvistettuun poikkeukseen ja täyttää mainitun asetuksen 7, 13 ja 14 artiklan edellytykset, jotka liittyvät jalostukseen ja kaupan pitämiseen tehtäviin investointeihin, tukeen laadukkaiden maataloustuotteiden tuotannon ja kaupan pitämisen edistämiseen ja teknisen tuen antamiseen maatalousalalla

Tukiohjelman arvioidut vuosikustannukset : Vuoden 2005 ennakoitu tuki on 3 500 000 EUR

Tuen enimmäisintensiteetti :

— Asetuksen (EY) N:o 1/2004 7 artikla. Tuen enimmäisintensiteetti on 50 prosenttia tukikelpoisista investoinneista.

— Asetuksen (EY) N:o 1/2004 13 artikla. Tuen enimmäismäärä tuensaajaa kohden on yhteensä 100 000 EUR kolmen vuoden aikana.

— Asetuksen (EY) N:o 1/2004 14 artikla. Tuki on tuensaajaa kohden on enintään 100 000 EUR kolmen vuoden aikana tai 50 prosenttia tukikelpoisista kustannuksista riippuen siitä, kumpi vaihtoehto on edullisempi

Täytäntöönpanoajankohta : Tukijärjestelmän on määrä tulla voimaan kesäkuussa 2005

Tukiohjelman tai yksittäisen tuen kesto : Tukijärjestelmä on voimassa 31 päivään joulukuuta 2006

Tuen tarkoitus :

Yleistavoite:

tukea keinokasteluviljelyä Kastilian ja Leónin autonomisella alueella

Toissijaiset tavoitteet:

— kehittää keinokastelun avulla tuotettujen tuotteiden jalostukseen ja kaupan pitämiseen tehtäviä investointeja keinokasteluviljelyyn erityisen hyvin sopivissa alueen osissa,

— edistää laadukkaiden tuotteiden tuotantoa ja kaupan pitämistä,

— antaa keinokasteluviljelmille teknistä tukea tekemällä yritysten puolesta tarkastuksia sekä hallintoa, kannattavuutta ja investointeja koskevia selvityksiä tai markkinatutkimuksia. — Tuen oikeusperusta: — Tukiohjelma perustuu asetuksen (EY) N:o 1/2004 seuraaviin artikloihin: — 7 artiklaan jalostamiseen ja kaupan pitämiseen tehtävien investointien osalta, — 13 artiklaan laadukkaiden maataloustuotteiden tuotannon ja kaupan pitämisen edistämisen osalta, — 14 artiklaan maatalousalalle annettavan teknisen tuen osalta. — Myös mainitun asetuksen 3 luvun 17—20 artiklan yhteiset säännökset ja loppusäännökset on otettu huomioon. — Tukikelpoiset kustannukset: — Asetuksen (EY) N:o 1/2004 7 artikla. Keinokastelun avulla tuotettujen tuotteiden jalostukseen ja kaupan pitämiseen tehtävät investoinnit: — investoinnit kiinteän omaisuuden rakentamiseen ja hankintaan, lukuun ottamatta maapohjan ostoa, — investoinnit uusien koneiden ja laitteiden ostoon, tietokoneohjelmat mukaan luettuina tuotteen markkina-arvoon saakka, — yleismenot, kuten arkkitehtien, insinöörien, neuvonantajien, arvioijien ja tilintarkastajien palkkiot sekä kannattavuusselvitykset tai patenttien ja lisenssien hankkiminen. — Asetuksen (EY) N:o 1/2004 13 artikla. Laadukkaiden maataloustuotteiden tuotannon ja kaupan pitämisen edistäminen: — Tuotteiden laadun edistämistä ja parantamista koskevien järjestelmien käyttöön ottamisesta aiheutuneet menot. Näihin voivat kuulua menot, jotka aiheutuvat laatujärjestelmien tunnustamista koskevien hakemusten valmistelusta, laatutakuujärjestelmien käyttöön ottamisesta, ulkopuolisten konsulttien käyttämisestä, sertifioinnista ja henkilöstön kouluttamisesta käyttämään edellä mainittuja järjestelmiä. — Asetuksen (EY) N:o 1/2004 14 artikla. Maatalousalalle annettava tekninen tuki: — Menot, jotka aiheutuvat yritysten puolesta tehtävistä tarkastuksista sekä hallintoa, kannattavuutta ja investointeja koskevista selvityksistä ja markkinatutkimuksista

Alat, joita tuki koskee : Maatalousala yleensä

Tuen myöntävän viranomaisen nimi ja osoite : Tuen myöntää Junta de Castilla y León, ja sen hallinnoinnista vastaa Dirección General de Industrialización y Modernización Agraria de la Consejería de Agricultura y Ganadería.

C/ Rigoberto Cortejoso, 14 — E-47014 — Valladolid

Internet-osoite : Tukiohjelman kuvaus julkaistaan kokonaisuudessaan Junta de Castilla y Leónin verkkosivuilla osoitteessa: http://www.jcyl.es/agrocomercializacion

Muut tiedot : Tukien hallinnointia säädellään päätöksellä, ja se noudattaa edellä mainitun asetuksen 18 artiklan tuen kasautumista koskevia säännöksiä

Tuen numero: XA 55/05

Jäsenvaltio: Puola

Alue: Opolen voivodikunta (NTS — 2.16)

Tukiohjelman nimike tai yksittäistä tukea saaneen yrityksen nimi: Przedsiębiorstwo Produkcyjno-Handlowe ”Ferma-Pol” Sp. z o. o. w Zalesiu, 46-146 Domaszowice (yksittäinen tuki)

Oikeusperusta: Ustawa z dnia 27 kwietnia 2001 r. Prawo ochrony środowiska (Dz.U. nr 62, poz. 627, z późn. zm.) — art. 405 oraz art. 411 ust. 10

Tukiohjelman arvioidut vuosikustannukset tai yritykselle myönnetyn yksittäisen tuen kokonaismäärä: Tuki myönnetään korkotukilainana, jonka nimellismäärä on 500 000 PLN. Laina maksetaan tuensaajalle tammikuuhun 2006 mennessä. Lainan takaisinmaksu alkaa tammikuussa 2006 ja päättyy marraskuussa 2010. Tuen enimmäismäärä on 42 770,54 PLN (BAE)

Tuen enimmäisintensiteetti: Tuen enimmäisintensiteetti on 6,66 prosenttia

Täytäntöönpanopäivä: Sen jälkeen kun komissiolta on saatu vahvistus siitä, että se on vastaanottanut nämä yksittäistä tukea koskevat tiedot, ja tuen rekisteröintinumero

Tukiohjelman tai yksittäisen tuen kesto: Heinäkuusta 2005 marraskuuhun 2010 (arvio)

Tuen tarkoitus: Yksittäinen tuki myönnetään kotieläinjalostuskeskuksessa toteutettaviin investointeihin, joiden tarkoituksena on täyttää ympäristönsuojelunormit sekä parantaa hygieniaa ja eläinten hyvinvointia. Investoinnilla katetaan asbestia sisältävän vaarallisen kattorakenteen purkaminen ja uuden, asbestia sisältämättömän katon rakentaminen.

Korjaustyöt ovat tarpeen ennen muuta siksi, että Namysłowin alueen rakennustarkastaja määräsi 2. heinäkuuta 2004 Zalesiessä sijaitsevan Ferma-Pol-nimisen yrityksen poistamaan tuotantolaitosten rakennusmateriaaleihin sisältyvän asbestin. Päätöksessä todetaan, että asbestilevyistä saattaa niiden vahingoittuessa päästä ilmaan asbestikuituja, mikä muodostaa uhkan sekä ihmisten että ympäristön eli tässä tapauksessa jalostuskeskuksessa kasvatettavien eläinten terveydelle.

Asbestille altistuminen aiheuttaa riskin sairastua erilaisiin hengityselinsairauksiin kuten asbestipölykeuhkoon, keuhkosyöpään tai keuhkopussin muutoksiin, mikä on osoitettu jo 1970-luvulta alkaen tehdyissä tutkimuksissa. Euroopan yhteisön asiantuntijat laativat vuonna 1977 raportin, jossa käsitellään ympäristössä olevalle asbestipölylle altistumisen kansanterveydelle aiheuttamia riskejä. Raportissa vahvistetaan asbestin haitalliset terveysvaikutukset.

Investointi on myös osa Puolan hallituksen 14. toukokuuta 2002 hyväksymää ohjelmaa, jonka tavoitteena on asbestin ja asbestia sisältävien tuotteiden poistaminen käytöstä (Program usuwania azbestu i wyrobów zawierających azbest stosowanych na terytorium Polski).

Tuki myönnetään asetuksen (EY) N:o 1/2004 4 artiklan nojalla kotieläinjalostuskeskuksessa tehtäviä investointeja varten. Tukikelpoiset kustannukset kattavat kiinteistön parantamiseen liittyvät investoinnit

Alat, joita tuki koskee: Tuki on tarkoitettu yritykselle, joka harjoittaa maataloustoimintaa kotieläinjalostuksen alalla

Tuen myöntävän viranomaisen nimi ja osoite: Tuki myönnetään kansallisesta ympäristönsuojelun ja vesitalouden rahastosta (Narodowy Fundusz Ochrony Środowiska i Gospodarki Wodnej), osoite ul. Konstruktorska 3A, PL-02-673 Varsova. Myöntävä viranomainen on ympäristönsuojelupankki (Bank Ochrony Środowiska S.A.), osoite Al. Jana Pawła II 12, PL-00-950 Varsova

Internet-sivuston osoite: http://www.bosbank.pl/i.php?i=421

Muut tiedot:

— Tuen enimmäismäärä (enimmäisintensiteetti) on laskettu EY:n perustamissopimuksen 87 ja 88 artiklan soveltamisesta maataloustuotteiden tuottamisen, jalostamisen ja kaupan pitämisen alalla toimiville pienille ja keskisuurille yrityksille myönnettävään valtiontukeen 23 päivänä joulukuuta 2003 annetun komission asetuksen (EY) N:o 1/2004 2 artiklan 5 kohdassa esitetyn määritelmän mukaisesti. Kyseessä on bruttoavustusekvivalentin suhde tukikelpoisiin kustannuksiin.

— Myönnettävän korkotuetun lainan bruttoavustusekvivalentti on laskettu alueellisia valtiontukia koskevien suuntaviivojen (EYVL C 74, 10.3.1998, s. 9) liitteessä I olevassa 3 kohdassa esitetyn laskutavan mukaan, mutta sillä erotuksella, että laskelmissa ei ole otettu huomioon tuloveroa. Tuen bruttoavustusekvivalentti on 42 770,54 PLN.

— Tukikelpoiset menot ovat 642 183,67 PLN.

— Tuen enimmäismäärä on 42 770,54 PLN/642 183,67 PLN = 6,66 %= 42 770,54 PLN/642 183,67 PLN = 6,66 %

Tuen numero: XA 59/05

Jäsenvaltio: Yhdistynyt kuningaskunta

Alue: Englanti

Tukiohjelman nimike tai yksittäistä tukea saaneen yrityksen nimi: Farming Activities Programme (England) 2005—2006

Oikeusperusta: Tukiohjelma ei perustu säännöksiin. Vuonna 1986 annetun maatalouslain (1 jakson) mukaan hallitus voi antaa mihin tahansa maataloustoimintaan liittyvää neuvontaa

Tukiohjelman arvioidut vuosikustannukset: 1 000 000 GBP

Tuen enimmäisintensiteetti: Tuen intensiteetti on 100 %

Täytäntöönpanoajankohta: Ensimmäinen kokous pidetään 12. syyskuuta 2005 tai sen jälkeen

Tukiohjelman tai yksittäisen tuen kesto: Ohjelmaan otetaan uusia osallistujia koko sen ajan. Tukijärjestelmässä rahoitetut toimet toteutetaan 12.9.2005 ja 31.3.2006 välisenä aikana. Ohjelma päättyy 31.3.2006

Tuen tarkoitus: Alakohtainen kehittäminen. Ohjelma koskee maataloustuotantoa harjoittavia viljelijöitä. Sen tarkoituksena on järjestää konferensseja, työkokouksia ja seminaareja, joilla pyritään lisäämään viljelijöiden tietoja maatalouden harjoittamiseen vaikuttavista kysymyksistä, kuten yhteisen maatalouspolitiikan uudistuksesta, maatalouden vaikutuksesta vesistöihin ja uusista ympäristönsuojelun ohjauksen ohjelmista. Tavoitteena on lisätä alan ammattimaisuutta.

Tuki maksetaan asetuksen (EY) N:o 1/2004 14 artiklan mukaisesti. Tukikelpoisia ovat koulutusohjelmien järjestämisen ja toteuttamisen kustannukset

Alat, joita tuki koskee: Tukiohjelmaa sovelletaan ainoastaan aktiivisesti toimiviin yrityksiin, jotka tuottavat maataloustuotteita. Ohjelmaa voidaan soveltaa mitä tahansa maataloustuotteita tuottaviin yrityksiin

Tuen myöntävän viranomaisen nimi ja osoite:

Department for Environment, Food & Rural Affairs Farm Advice Unit Rural Development Service Area 4A, Ergon House Horseferry Road London SW1P 2JR United Kingdom

Internet-osoite: www.defra.gov.uk/farm/state-aid/setup/exist-exempt.htm. Valitse ”Farming Activities Programme (England) 2005—2006” tai suora osoite sivulle: http://defraweb/farm/state-aid/setup/schemes/farmingactivities-0506.pdf

Tuen numero: XA 60/05

Jäsenvaltio: Italia

Alue: Sardinia

Tukijärjestelmän nimike: Legge 1329/65 ”Sabatini” Agevolazioni per l'acquisto o la locazione finanziaria di nuove macchine utensili o di produzione — settore agricolo (laki nro 1329/65 ”Sabatini” — uusien laitteiden ja tuotantokaluston hankintaan tai vuokraamiseen maatalousalalla myönnettävä tuki)

Oikeusperusta: Legge 28 novembre 1965 n. 1329.

Legge regionale 29 novembre 2002 n. 22.

Deliberazione della Giunta Regionale n. 27/7 del 21.6.2005 relativa alle Direttive di attuazione dei benefici di cui alla Legge 1329/65.

Decreto dell'Assessore dell'Agricoltura n. 801/2005 del 4 agosto 2005.

Tukijärjestelmän vuosittaiset menot: Talousarvio: 5 472 000 EUR

Tuen enimmäisintensiteetti: Korkotuki, joka vastaa EU:n viitekoron mukaan lasketun ja diskonttauspäivänä voimassa olevan diskonttokorkohyvityksen mukaan lasketun nettosumman välistä erotusta.

Epäsuotuisilla alueilla toimivien yritysten osalta (asetuksen (EY) N:o 1257/1999 18—20 artikla) tuen bruttointensiteetti ei saa ylittää 50:tä prosenttia tukikelpoisista kustannuksista.

Muilla kuin epäsuotuisilla alueilla toimivien yritysten osalta tuen bruttointensiteetti saa olla enintään 40 prosenttia tukikelpoisista kustannuksista.

Epäsuotuisilla alueilla toimivien nuorten viljelijöiden osalta tuen intensiteetti saa olla enintään 60 prosenttia tukikelpoisen investoinnin arvosta viiden ensimmäisen vuoden ajan tilanpidon aloittamisesta. Muilla alueilla vastaava tuki-intensiteetti on 50 prosenttia

Täytäntöönpanoajankohta: Poikkeuksen saaneen tukijärjestelmän ilmoittamisesta alkaen

Tukijärjestelmän kesto:

Tuen tarkoitus: Tuen tarkoituksena on helpottaa uusien, suoraan tehtaalta saapuvien yli 4 000 euron hintaisten koneiden ja tuotantokaluston hankintaa tai vuokraamista. Asennus-, koekäyttö-, kuljetus- ja pakkauskustannukset ovat tukikelpoisia siltä osin, kun niiden osuus on enintään 15 prosenttia koneen hinnasta.

Tukikelpoisten investointien avulla on voitava saavuttaa vähintään yksi seuraavista tavoitteista:

tuotantokustannusten alentaminen,

tuotannon tehostaminen tai uudelleensuuntaaminen,

laadun parantaminen,

luonnonympäristön tilan säilyttäminen ja parantaminen, hygieniaa ja eläinten hyvinvointia koskevien vaatimusten noudattaminen,

maataloustoiminnan monipuolistamisen edistäminen.

Tuki kuuluu 23. joulukuuta 2003 annetun komission asetuksen (EY) N:o 1/2004 (EUVL L 1, 3.1.2004) 4 artiklan soveltamisalaan

Asianomainen ala/asianomaiset alat: Maataloustuotannon alalla toimivat pk-yritykset

Tuen myöntävän viranomaisen nimi ja osoite:

Regione Autonoma della Sardegna Assessorato dell'Agricoltura e Riforma Agro-Pastorale Via Mario Siddi n. 4, I-09126 Cagliari

Internet-osoite: www.regione.sardegna.it

Tuen numero: XA 61/05

Jäsenvaltio: Yhdistynyt kuningaskunta

Alue: Englanti

Tukiohjelman nimike tai yksittäistä tukea saaneen yrityksen nimi: Farm Business Advice Service — Knowing Your Options (Maatalouden neuvontapalvelu, joka opastaa viljelijöitä vaihtoehtoiseen toimintaan liittyvissä asioissa)

Oikeusperusta: Kyseessä ei ole lakisääteinen palvelu. Vuonna 1986 annetun maatalouslain (1 jakson) mukaan hallitus voi antaa mihin tahansa maataloustoimintaan liittyvää neuvontaa

Järjestelmän suunnitellut kustannukset: Palveluun tarkoitettu rahoitus on enintään 8 miljoonaa puntaa varainhoitovuosiksi 2005/2006 ja 2006/2007 seuraavasti:

2005/2006 — GBP 3 500 000

2006/2007 — GBP 4 500 000

Tuen enimmäisintensiteetti: Tuen intensiteetti on 100 %

Täytäntöönpanopäivä:

Tukijärjestelmän tai yksittäisen tuen kesto: Järjestelmä päättyy 31. maaliskuuta 2007. Tukea maksetaan 30. huhtikuuta 2007 asti

Tuen tarkoitus: Alakohtainen kehittäminen. Uuden palvelun tavoitteena on tarjota viljelijöille neuvontaa ja koulutusta, jotta nämä pystyvät ottamaan paremmin huomioon tilatukijärjestelmän vaikutukset toimintaansa. Palvelulla pyritään kannustamaan viljelijöitä harkitsemaan erilaisia vaihtoehtoja, joita ovat esim. rakenneuudistus, toiminnan monipuolistaminen, yhteistoiminta tai alalta poistumista koskevan suunnitelman laatiminen. Tukikelpoisia kustannuksia ovat näin ollen viljelijöiden ja maataloustyöntekijöiden kouluttamiseen liittyvät konsultointipalkkiot asetuksen (EY) N:o 1/2004 14 artiklan 2 kohdan mukaisesti

Alat, joita tuki koskee: Järjestelmään voivat osallistua kaikki maataloustuotteiden tuotantoa harjoittavat tilat, jotka kuuluvat tilatukijärjestelmään Englannissa. Neuvontaa voidaan antaa myös sellaiseen toiminnan monipuolistamiseen, jonka tavoitteena on siirtyminen jalostus-, markkinointi- tai tuotantotoimintaan. Järjestelmä koskee myös alasektoreita

Tuen myöntävän viranomaisen nimi ja osoite:

Department for Environment, Food and Rural Affairs: Rural Development Service Ergon House Horseferry Road London SW1P 2AL United Kingdom

Internet-osoite: www.defra.gov.uk/farm/state-aid/setup/exist-exempt.htm. Valitse ’Farm Business Advice Service — Knowing Your Options’ tai suora osoite sivulle: www.defra.gov.uk/farm/state-aid/setup/schemes/farmbusinessadvice.pdf

Muita tietoja: Uusi neuvontapalvelu aloittaa toimintansa 26. syyskuuta 2005. Se tarjoaa ilmaista neuvontaa maatalousyrityksille erilaisista vaihtoehdoista, joita on saatavilla sen jälkeen, kun tilatukijärjestelmä otettiin käyttöön 1. tammikuuta 2005. Uusi palvelu korvaa aiemman, 31. maaliskuuta 2005 päättyneen 3 day Farm Business Advice Service -neuvontapalvelun (tuki XA 7/04).

Palvelut tarjoaa kolme yritystä, jotka toimivat koko Englannin alueella. Yritykset on valittu tarjouskilpailulla asetuksen (EY) N:o 1/2004 14 artiklan 5 kohdan mukaisesti

Tuen numero: XA 62/05

Jäsenvaltio: Alankomaat

Alue: Limburgin, Noord-Brabantin, Utrechtin, Gelderlandin ja Overijsselin maakunnat

Tukijärjestelmän nimike:

Limburg:

Algemene subsidieverordening 2004; Subsidieregels Project Verplaatsing Intensieve Veehouderijen Noord- en Midden-Limburg; Beleidsregels Project Verplaatsing Intensieve Veehouderijen Noord- en Midden-Limburg

Noord-Brabant:

Verordening subsidies kwaliteits- en structuurverbetering Landelijk Gebied provincie Noord-Brabant 2001; Subsidieregeling Verplaatsingskosten Veehouderij 2005

Utrecht:

Subsidieverordening verplaatsing intensieve veehouderij provincie Utrecht 2005

Gelderland:

Subsidieregeling Verplaatsing intensieve veehouderijen Gelderland

Overijssel:

Uitvoeringsbesluit Subsidies Overijssel; Beleidsregel Verplaatsing intensieve veehouderijen Overijssel 2005

Oikeusperusta: Artikel 105 juncto artikel 145 Provinciewet, alsmede artikel 158 Provinciewet

Tukijärjestelmän arvioidut vuosittaiset menot (milj. EUR):

2005 2006 2007 2008—2012 (1) Yhteensä (1) Limburg 0 0,225 3,415 3,96 7,7 Noord-Brabant 12,5 13 13 2 40,5 Utrecht 0 0 0 1,6 1,6 Gelderland 1 1 3 8 13 Overijssel 0 1,17 0 5,73 6,9 Maatalous-, ympäristö- ja elintarvikeministeriö 1,5 18,23 2,25 (1) 71,22 93,2

Tuen enimmäisintensiteetti: Komission asetuksen (EY) N:o 1/2004 6 artiklan 1 ja 2 kohdan mukaisesti tukea myönnetään seuraavissa muodoissa:

Täytäntöönpanoajankohta: Täytäntöönpano aloitetaan sen jälkeen, kun tukijärjestelmästä on ilmoitettu Euroopan unionin virallisessa lehdessä komission asetuksen (EY) N:o 1/2004 19 artiklan 1 kohdan mukaisesti

Tukijärjestelmän kesto: Syyskuusta 2005 syyskuun 2012 loppuun asti

Tuen tarkoitus: Voimaperäiseen kotieläintuotantoon käytettyjen maatalousrakennusten uudelleensijoittaminen yleisen edun nimissä. Tuki koskee voimaperäistä kotieläintuotantoa harjoittavia elinkelpoisia pieniä ja keskisuuria maatalousyrityksiä, jotka sijaitsevat laajaperäistämisalueilla. Kyseisillä alueilla tarkoitetaan pinta-alaltaan rajoitettuja alueita, jotka kuuluvat rakenneuudistuslaissa (Reconstructiewet) määriteltyihin rakenneuudistusalueisiin. Nämä alueet on tarkoitettu ensisijaisesti asuin- tai luonnonympäristöiksi, eikä voimaperäisen kotieläintalouden laajentaminen tai aloittaminen niillä ole mahdollista

Asianomaiset alat: Tuki koskee voimaperäistä kotieläintuotantoa harjoittavia pieniä ja keskisuuria maatalousyrityksiä, jotka sijaitsevat laajaperäistämisalueilla.

Tuki myönnetään komission asetuksen (EY) N:o 1/2004 6 artiklan 1 ja 2 kohdan nojalla

Tuen myöntävän viranomaisen nimi ja osoite:

Provincie Limburg Limburglaan 10 Postbus 5700 6202 MA Maastricht Nederland

Provincie Noord-Brabant Brabantlaan 1 Postbus 90151 5200 MC 's-Hertogenbosch Nederland

Provincie Utrecht Pythagoraslaan 101 Postbus 80300 3508 TH Utrecht Nederland

Provincie Gelderland Markt 11 Postbus 9090 6800 GX Arnhem Nederland

Provincie Overijssel Luttenbergstraat 2 Postbus 10078 8000 GB Zwolle Nederland

Internet-osoite: www.limburg.nl

www.brabant.nl

www.provincie-utrecht.nl

www.gelderland.nl

www.overijssel.nl

Tuen nro: XA 64/05

Jäsenvaltio: Espanja

Alue: Murcian autonominen alue

Tukijärjestelmän nimike tai yksittäistä tukea saavan yrityksen nimi: Tuet yrityksille uusiutuvia energialähteitä hyödyntävien laitoshankkeiden toteuttamiseen varainhoitovuonna 2005

Oikeusperusta: Orden de 28 de julio de 2005, de la Consejería de Industria y Medio Ambiente, de modificación de la Orden de 20 de enero de 2005 de la Consejería de Economía, Industria e Innovación, publicada en el BORM no 23 de 29 de enero de 2005, por la que se regulan las bases y la convocatoria de ayudas a empresas y a familias e instituciones sin fines de lucro, con destino a la ejecución y explotación de proyectos de instalaciones de aprovechamiento de recursos energéticos renovables, para el ejercicio 2005

Tukijärjestelmän arvioidut vuosikustannukset tai yritykselle myönnetyn yksittäisen tuen kokonaismäärä: Yritysten osalta: 400 000 EUR

Tuen enimmäisintensiteetti: 40 % tukikelpoisista kustannuksista

Täytäntöönpanoajankohta: Tätä päätöstä sovelletaan siitä päivästä, jona se julkaistaan Murcian alueen virallisessa lehdessä

Tukijärjestelmän tai yksittäisen tuen kesto: Joulukuu 2005

Tuen tarkoitus:

— Tukien myöntäminen uusiutuvia energialähteitä hyödyntävien laitoshankkeiden toteuttamiseen Murcian alueella sijaitseville yrityksille (pk-yrityksille) varainhoitovuonna 2005.

— Laajentaa uusiutuvia energialähteitä hyödyntävien laitoshankkeiden toteuttamiseen varainhoitovuonna 2005 tarkoitettuja tukia maataloustuotteiden tuotantoa, jalostusta ja kaupan pitämistä harjoittaviin alueen pieniin ja keskisuuriin yrityksiin; tuista säädetään talous-, teollisuus- ja innovaatioministeriön 20. tammikuuta 2005 tehdyssä ja 29 päivänä tammikuuta 2005 Murcian alueen virallisen lehden numerossa 23 julkaistussa (asetuksessa (EY) N:o 70/2001 säädettyjen edellytysten mukaisessa) päätöksessä.

— Tuet ovat komission asetuksen (EY) N:o 1/2004 4 artiklan mukaisia. Seuraavat menot ovat järjestelmässä tukikelpoisia: 1. katsotaan se osa investoinnista, joka koskee esitettyjen tavoitteiden saavuttamiseksi tarvittavia konkreettisia menoja (rakennustekniset työt, laitteet, kokoonpano ja asennus). 2. Tukikelpoisia eivät ole: a) alv, joka on maksettu hyödykkeiden ja palvelusten hankinnasta, eikä yleensäkään mikään hakijan maksama vero tai veroluonteinen maksu; b) atk-laitteistot, joita ei käytetä nimenomaan hakemuksessa perusteltuun tarkoitukseen; c) käytettyjen laitteiden hankintaan tehdyt investoinnit; d) maan hankinnasta tai vuokraamisesta aiheutuneet menot; e) mahdolliset projektipalkkiot; f) menot, joita ei ole selvästi määritelty tai joiden tavoitteena ei ole uusiutuvien energiamuotojen hyödyntäminen; g) investoinnit uusiutuvien energiamuotojen vastaanottolaitoksiin.

Asianomainen ala/asianomaiset alat: Maataloustuotteiden jalostaminen ja kaupan pitäminen

Tuen myöntävän viranomaisen nimi ja osoite:

Comunidad Autónoma de la Región de Murcia Consejería de Industria y Medio Ambiente C/San Lorenzo, no 6 E-30071 Murcia

Internet-osoite: www.carm.es (Consejería de Industria y Medio Ambiente/ Ayudas y subvenciones:

http://www.carm.es/ceii/subv_detalle_ini.asp?S=TODOS).

Tuen numero: XA 66/05

Jäsenvaltio: Yhdistynyt kuningaskunta

Alue: Wales

Tukiohjelman nimike: Walesin vesistöjen suojelemiseksi toteutettava maataloushanke (Wales Catchment Sensitive Farming Project)

Oikeusperusta: Agriculture Act 1986 (Section 1(1)(C) to be read in conjunction with Government of Wales Act 1998 (Sections 40 and 85))

Tukiohjelman arvioidut vuosikustannukset: Arvioidut vuosikustannukset (tuhatta puntaa)

Tuen enimmäisintensiteetti: Järjestelmä koostuu kahdesta toimenpiteestä

Täytäntöönpanopäivä:

Tukiohjelman kesto: Tukea voidaan myöntää 31 päivään maaliskuuta 2007 asti. Tukiohjelmassa myönnettävät viimeiset tuet on maksettava viimeistään 30. kesäkuuta 2007.

Tuen tarkoitus:

Ympäristönsuojelu

Walesin kansalliskokous organisoi ja toteuttaa vesistöystävällisen maatalouden edistämiseen tähtäävän hankkeen vesiympäristön suojelemiseksi. Hanke toteutetaan kahdella alueella, ja sen piiriin kuuluu 80 maatilaa.

Se pitää sisällään neuvontapalveluja mahdollisten saastumisvaarojen ja lieventämisvaatimusten määrittelemiseksi. Tällaista tukea myönnetään asetuksen (EY) N:o 1/2004 14 artiklan nojalla, ja tukikelpoisia menoja ovat neuvontapalveluista aiheutuvat menot.

Tukea maksetaan myös vesiympäristöä parantaviin tukikelpoisiin infrastruktuuri-investointeihin. Tällaista tukea myönnetään asetuksen (EY) N:o 1/2004 4 artiklan nojalla, ja tukikelpoiset menot koskevat:

— kiinteän omaisuuden rakentamista, hankintaa tai parantamista, ja

— uusien koneiden ja laitteiden hankintaa tai ostoleasingiä, tietokoneohjelmistot mukaan luettuina, enintään omaisuuden markkina-arvoon asti; muut leasingsopimukseen liittyvät menot (mm. verot, vuokranantajan kate, korkojen jälleenrahoituskulut, yleiskulut ja vakuutusmaksut) eivät ole tukikelpoisia.

Edellä tarkoitetut toimet katsotaan tukikelpoisiksi menoiksi vain, jos niillä lievennetään pilaantumisriskejä merkittävästi. Käytettyjen koneiden hankintaan liittyvät menot eivät ole tukikelpoisia

Alat, joita tuki koskee: Tukiohjelman tarkoituksena on lieventää maataloustuotannosta vesiympäristöön aiheutuvia vaikutuksia, ja tukea voidaan myöntää kaikille hankealueiden elinkelpoisille maatalousyrityksille niiden muodosta riippumatta

Toinen tukialue on ylänkömaiden karjankasvatusaluetta (pääasiassa nautakarjaa ja lampaita). Toinen alue sijaitsee alangolla, jossa harjoitetaan lähinnä maito- ja lihakarjan kasvatusta (nautakarjaa ja lampaita).

Tuen myöntävän viranomaisen nimi ja osoite:

National Assembly for Wales Cathays Park (CP2) Cardiff CF10 3NQ United Kingdom

Internet-osoite: www.defra.gov.uk/farm/state-aid/setup/exist-exempt.htm. Linkki ”Wales Catchment Sensitive Farming Project”. Suora osoite sivulle:

http://defraweb/farm/state-aid/setup/schemes/walescatchment.pdf (englanninkielinen versio) tai http://defraweb/farm/state-aid/setup/schemes/walescatchment-welsh.pdf (kymrinkielinen versio)

Muita tietoja: Tavoitteen 1 toimintalinjaan 5 kuuluvan toimenpidekokonaisuuden 7 mukaisesti on tehty hakemus hankkeen osittaiseksi rahoittamiseksi tavoitteen 1 -varoista.

Yhdistyneen kuningaskunnan toimivaltaisen viranomaisen (Department for Environment, Food and Rural Affairs) puolesta päivännyt ja allekirjoittanut:

Stephen Anderson

Agricultural State Aid Team Leader

Defra

8E9 Millbank

17 Smith Square

London

SW1P 3JR

United Kingdom

Tuen numero: XA 68/05

Jäsenvaltio: Alankomaat

Alue: Ei sovelleta

Tukijärjestelmän nimike tai yksittäistä tukea saavan yrityksen nimi: Elintarvikealan tukkukauppalautakunnan (Hoofdbedrijfschap Agrarische Groothandel) myöntämä tuki hedelmien ja vihannesten tukkukaupalle Alankomaissa

Oikeusperusta: Heffingsverordening groenten en fruit 2004, Verordening heffing groenten en fruit 2005 alsmede hun jaarlijkse rechtsopvolgers, welke heffingsverordeningen hun wettelijke basis vinden in artikel 126 van de Wet op de bedrijfsorganisatie

Tukijärjestelmän vuosittaiset menot tai yritykselle myönnetyn yksittäisen tuen kokonaismäärä: Elintarvikealan tukkukauppalautakunta on budjetoinut vuosittain 100 000 EUR Alankomaiden hedelmien ja vihannesten tukkukauppayrityksille myönnettävään tukeen

Tuen enimmäisintensiteetti: 100 000 EUR

Täytäntöönpanoajankohta: Kansallisen asetuksen (ks. oikeusperusta) hyväksymisen jälkeen (annetaan asetuksessa (EY) N:o 1/2004 säädetyn 10 päivän määräajan päätyttyä)

Tukijärjestelmän tai yksittäisen tuen kesto: Teknistä tukea myönnetään määräämättömäksi ajaksi sillä perusteella, että ajantasaista tietoa tarvitaan jatkuvasti

Tuen tarkoitus: Tuen tarkoituksena on parantaa hedelmien ja vihannesten tukkukauppayritysten kilpailukykyä antamalla niiden käyttöön asianmukaista taitotietoa ja informaatiota, jonka saaminen on yksittäisille pienille yrityksille vaikeaa. Kysymyksessä on asetuksen (EY) N:o 1/2004 14 artiklassa säädetty tekninen tuki

Asianomainen ala/asianomaiset alat: Tuki koskee hedelmien ja vihannesten tukkukauppayrityksiä ja liittyy siten maataloustuotteiden ja erityisesti hedelmien ja vihannesten (riippumatta niiden alkuperästä) kaupan pitämiseen

Tuen myöntävän viranomaisen nimi ja osoite: Hoofdbedrijfschap Agrarische Groothandel; adres: Postbus 1012, 1430 BA Aalsmeer, Nederland

Internet-osoite: www.hbag.nl and www.hbaggroenten.nl

(1) Talousarvioon sisällytetyt tai alustavasti suunnitellut enimmäismäärät.